Document ID: 32004D0628

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Σεπτεμβρίου 2004
σχετικά με τον κατάλογο των εγκαταστάσεων της Νέας Καληδονίας από τις οποίες τα κράτη μέλη μπορούν να εγκρίνουν εισαγωγές νωπού κρέατος στην Κοινότητα
[κοινοποιηθείσα υπό τον αριθμό Ε(2004) 3296]
(Κείμενο που παρουσιάζει ενδιαφέρον για τον ΕΟΧ)
(2004/628/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, αιγείου, προβείου και χοιρείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), και ιδίως το άρθρο 4 παράγραφος 1 και το άρθρο 18 παράγραφος 1 στοιχεία α) και β),
Εκτιμώντας τα ακόλουθα:
(1)
Σύμφωνα με την οδηγία 72/462/ΕΟΚ, μπορεί να επιτραπεί σε εγκαταστάσεις σε τρίτες χώρες να εξάγουν νωπό κρέας στην Κοινότητα μόνον εφόσον πληρούν τις γενικές και ειδικές διατάξεις που ορίζονται στην εν λόγω οδηγία.
(2)
Η κατάσταση της υγείας των ζώων στη Νέα Καληδονία είναι συγκρίσιμη με εκείνη των κρατών μελών, ειδικότερα σε ό,τι αφορά τις νόσους που μπορούν να μεταδοθούν μέσω του κρέατος, ενώ η διεξαγωγή ελέγχων όσον αφορά την παραγωγή νωπού κρέατος είναι ικανοποιητική.
(3)
Σύμφωνα με το άρθρο 4 παράγραφος 3 της οδηγίας 72/462/ΕΟΚ, η Νέα Καληδονία διαβίβασε στοιχεία σχετικά με τις εγκαταστάσεις από τις οποίες μπορεί να επιτραπεί η εξαγωγή νωπού κρέατος στην Κοινότητα.
(4)
Οι εγκαταστάσεις που πρότεινε η Νέα Καληδονία πληρούν όλες τις απαιτήσεις που προβλέπονται στην οδηγία 72/462/ΕΟΚ ώστε να οριστούν ως σφαγεία, ψυκτικές αποθήκες και εγκεκριμένα εργαστήρια τεμαχισμού, από τα οποία να επιτρέπονται οι εξαγωγές προς την Κοινότητα σύμφωνα με το άρθρο 18 της εν λόγω οδηγίας.
(5)
Οι προδιαγραφές υγιεινής των εν λόγω εγκαταστάσεων είναι ικανοποιητικές και, επομένως, οι εγκαταστάσεις αυτές μπορούν να περιληφθούν στον κατάλογο που θα καταρτιστεί σύμφωνα με την οδηγία 72/462/ΕΟΚ και θα περιλαμβάνει τις εγκαταστάσεις από τις οποίες επιτρέπονται οι εισαγωγές νωπού κρέατος.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι εγκαταστάσεις της Νέας Καληδονίας που εμφαίνονται στο παράρτημα εγκρίνονται ως εγκαταστάσεις από τις οποίες τα κράτη μέλη μπορούν να επιτρέπουν τις εισαγωγές νωπού κρέατος στην Κοινότητα, σύμφωνα με τους όρους που προβλέπονται στην οδηγία 72/462/ΕΟΚ, συμπεριλαμβανομένων των στοιχείων α) και β) του άρθρου 18 παράγραφος 1.
Άρθρο 2
Η παρούσα απόφαση εφαρμόζεται από τις 6 Σεπτεμβρίου 2004.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 2 Σεπτεμβρίου 2004.

Labels: 17
0
3
6
18